รักต้องซ่อม

รักต้องซ่อม เป็นละครซิตคอมไทย ผลิตโดยเวิร์คพอยท์ เอ็นเทอร์เทนเมนท์ ออกอากาศครั้งแรกเมื่อวันที่ 7 กรกฎาคม พ.ศ. 2550 จนถึงวันที่ 28 ธันวาคม พ.ศ. 2551 ทุกวันเสาร์ เวลา 14.00 น. ต่อมาย้ายเวลาออกอากาศเป็นทุกวันอาทิตย์ เวลา 16.00 น. ทางช่อง 5

**เรื่องย่อ**
เรื่องราวของสามพี่น้องต่างแม่ สุดเขต, ชายแดน, แผ่นดิน ที่ได้รับมรดกจากแหลมทองผู้เป็นพ่อ โดยมีเงื่อนไขให้เปิดร้านซ่อมของด้วยกัน พวกเขาตั้งชื่อร้านว่า "ตระกูลซ่อม" เรื่องราวปัญหาวุ่นวายและความรักอยู่ในเหตุการณ์ในตลาดนัดแห่งนี้

**ตัวละคร**

**ตัวละครหลัก**
ชายแดน
รับบทโดย เกียรติกมล ล่าทา
ตัวเอกของเรื่อง เป็นลูกคนกลางของตระกูลซ่อม เป็นช่างซ่อมเครื่องใช้ไฟฟ้า หนุ่มหล่อที่มีความมั่นใจในตัวเองเป็นอย่างมาก
สุดเขต
รับบทโดย เท่ง เถิดเทิง
พี่ชายคนโตของตระกูลซ่อม เป็นช่างไม้ จึงมักจะถูกเรียกว่า ช่างเขต แอบรักเข็มทองซึ่งเป็นเพื่อนเก่าสมัยเรียน เป็นคนร่าเริง อารมณ์ดี ตลก
แผ่นดิน
รับบทโดย วศิษฏ์ ผ่องโสภา
น้องสุดท้องของตระกูลซ่อม
ป่านทอ
รับบทโดย สุจิรา อรุณพิพัฒน์
ลูกสาวคนโตของเข็มทอง มีหน้าที่เก็บค่าเช่าห้องพักในคอนโดมิเนียมของแม่ที่ตนอาศัยอยู่ แอบรักชายแดนแต่เล่นตัว
ปอถัก
รับบทโดย ชุติมา ทีปะนาถ
น้องสาวของป่านทอ เป็นนักศึกษาวัยรุ่น ที่แอบชอบชายแดน แต่ไม่รู้ตัวว่าแผ่นดินแอบชอบตนอยู่
มาร์ค
รับบทโดย ปิติศักดิ์ เยาวนานนท์
เจ้านายคนใหม่ของป่านทอ มาจากรัฐเท็กซัสแต่มักจะใช้ภาษาอังกฤษแบบแปลก ๆ อยู่เสมอ ๆ

**ตัวละครสมทบ**
เข็มทอง
รับบทโดย พิมพ์ผกา เสียงสมบุญ
แม่ของป่านทอ และ ปอถัก เป็นเจ้าของคอนโดมิเนียม มีนิสัยขี้เหนียว งกเงิน หน้าเลือด พยายามหาวิธีที่ทำให้ตนและคนในครอบครัวไม่เสียเงินหรือเสียเงินน้อยที่สุด แบบสุดโต่ง
เห็ดเผาะ
รับบทโดย เห็ดเผาะ เชิญยิ้ม
น้องสาวของเข็มทอง มีเอกลักษณ์ประจำตัวคือมักจะพูดเสียงไม่ชัดและมักทำตาเหล่
เฮียบึ้ง
รับบทโดย โน้ต เชิญยิ้ม
เจ้าของร้านอาหารตามสั่งที่อยู่ข้างร้านตระกูลซ่อม มักชอบซ่อนเงินตัวเองไม่ให้ฮันนี่รู้เห็น แต่มักจะแสดงอาการหึงหวงเวลาที่ฮันนี่ไปคุยกับผู้ชายคนอื่นที่มาในร้าน
ฮันนี่
รับบทโดย แอนนี่ บรู๊ค
ภรรยาของเฮียบึ้ง เป็นคนลำพูน มักจะหว่านสเน่ห์ใส่ลูกค้าผู้ชายในร้าน จนเฮียบึ้งไม่ค่อยพอใจ มักจะทะเลาะกับเฮียบึ้งอยู่บ่อยครั้งโดยเฉพาะเรื่องความหึงหวงทั้งตนและสามี
น้าชาติ
รับบทโดย โก๊ะตี๋ อารามบอย
ชายที่ตาบอด แต่มักชอบทำตัวแปลก ๆ เหมือนไม่ใช่คนตาบอด จนมีแต่คนสงสัยว่าน้าชาติตาบอดจริงหรือเปล่า
เจ๊บะหมี่
รับบทโดย สิริพงศ์ สุขสมนาค
กรรมกรสาวประเภทสอง ที่มักจะแบกกระสอบหนัก ๆ
หนูเล็ก
รับบทโดย พิจิตรา สิริเวชพันธ์
ลูกสาวของหัวหน้าบริษัทที่ชายแดนทำงาน และเป็นแฟนเก่าของชายแดนที่ถูกชายแดนหักอก
เก่ง
รับบทโดย พัทธดนย์ เกลี้ยงจันทร์
หลานของเข็มทอง เป็นเด็กที่มาจากต่างจังหวัดเข้าในมาเมืองเนื่องจากแม่ของเก่งซึ่งเป็นน้องสาวของเข็มทองมาฝากให้เข็มทองเลี้ยง เพื่อจะได้เรียนในโรงเรียนดี ๆ ในเมือง เป็นคนหัวดี ฉลาด

**รายชื่อตอน**

**เพลงประกอบ**
เพลงประกอบทั้งหมด มาจากสังกัด ทรูแฟนเทเชีย
เพลงเปิดเรื่อง- '"รักต้องซ่อม"
ร้องโดย ตุ้ย เกียรติกมล ล่าทา
เพลงปิดเรื่อง- "เผลอใจ"
ร้องโดย พัดชา เอนกอายุวัฒน์
มาจากอัลบั้ม Patcha The Miracle 6 - "เป็นแฟนฉันไหม"
ร้องโดย อนุสรา วันทองทักษ์
มาจากอัลบั้ม Daisy Daisy

**การออกอากาศ**
รักต้องซ่อม ออกอากาศทุกวันเสาร์ เวลา 14.00 น. โดยออกอากาศแทนเวลาเดิมของ โคกคูนตระกูลไข่ ต่อมาย้ายวันและเวลาออกอากาศเป็นทุกวันอาทิตย์ เวลา 16.00 น. ทางช่อง 5 แต่ทว่าเมื่อต้นปี พ.ศ. 2552 ละครก็หลุดออกจากผังรายการของสถานี พร้อมรายการอื่นในเครืออีก 4 รายการเนื่องจากความผิดพลาดในการสื่อสารและประสานงานกันของบริษัทกับสถานี โดยตอนสุดท้ายที่ออกอากาศคือตอนพิเศษ รักวุ่นวายของนายต้องซ่อม ออกอากาศเมื่อวันที่ 28 ธันวาคม พ.ศ. 2551

**อ้างอิง**
หมวดหมู่:ซิตคอมไทย
หมวดหมู่:รายการโทรทัศน์ไทยที่เริ่มออกอากาศตั้งแต่ พ.ศ. 2550
หมวดหมู่:รายการโทรทัศน์ไทยที่ยุติการออกอากาศในปี พ.ศ. 2551
หมวดหมู่:เวิร์คพอยท์ เอ็นเทอร์เทนเมนท์